b'\n_START_ARTICLE_\nJuhana III (veistos)\n_START_PARAGRAPH_\nJuhana III on taiteilija Sofia Saaren rintakuvaveistos Turussa Julinin korttelissa Casagranden talon edustalla. Pronssiveistos juhlistaa alueen 30-vuotista rakennuskannan kunnostus-urakkaa. Arkkitehti Benito Casagranden tilaaman muistomerkin paljasti kulttuuri- ja urheiluministeri Stefan Wallin vuonna 2009._NEWLINE_Saari kuvaa Juhanan pitk\xc3\xa4partaisena noin viidenkymmen ik\xc3\xa4isen\xc3\xa4 kuninkaana. H\xc3\xa4n liittyy vahvasti Turun historiaan ja my\xc3\xb6s patsaan sijaintipaikan historiaan. Koska ruotsinkieliset olivat omineet Turun tuomiokirkon itselleen, m\xc3\xa4\xc3\xa4r\xc3\xa4si Juhana tontille rakennettavaksi kirkon suomenkieliselle v\xc3\xa4est\xc3\xb6lle. Rakennushanketta ei kuitenkaan saatu koskaan viety\xc3\xa4 loppuun. _NEWLINE_Porissa oleva Juhana Herttuan kokovartalopatsas vuodelta 2008 on my\xc3\xb6s Saaren tekem\xc3\xa4.'